Αριθ. C 358/28 Επίσημη Εφημερίδα των Ευρωπαϊκών Κοινοτήτων 31. 12. 83 
Γνωμοδότηση για πρόταση κανονισμού του Συμβουλίου για τροποποίηση του κανονισμού (ΕΟΚ) 
αριθ. 3164/76 περί κοινοτικής ποσοστώσεως για τις οδικές εμπορευματικές μεταφορές που 
εκτελούνται μεταξύ κρατών μελών 
Το κείμενο που αποτελεί αντικείμενο της γνωμοδότησης αυτής δημοσιεύτηκε στην Επίσημη 
Εφημερίδα των Ευρωπαϊκών Κοινοτήτων αριθ. C 179 της 6ης Ιουλίου 1983, σελίδα 6. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε, στις 29 Ιουνίου 1983, να ζητήσει, σύμφωνα με τις διατάξεις του 
άρθρου 75 της συνθήκης νια την ίδρυση της Ευρωπαϊκής Οικονομικής Κοινότητας, τη γνωμο­
δότηση της Οικονομικής και Κοινωνικής Επιτροπής για την ανωτέρω πρόταση. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή εξέδωσε τη γνωμοδότηση της για το ανωτέρω θέμα 
κατά τη 211η σύνοδο ολομέλειας της, που πραγματοποιήθηκε στις Βρυξέλλες, στις 26 και 
27 Οκτωβρίου 1983. 
Το κείμενο της γνωμοδότησης αυτής είναι το ακόλουθο: 
Η ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 75, 
την απόφαση του Συμβουλίου της 29ης Ιουνίου 1983 να 
της ζητήσει μια γνωμοδότηση για την πρόταση κανονι­
σμού του Συμβουλίου για τροποποίηση του κανονισμού 
(ΕΟΚ) αριθ. 3164/76 περί κοινοτικής ποσοστώσεως για 
τις οδικές εμπορευματικές μεταφορές που εκτελούνται 
μεταξύ κρατών μελών ('), 
τον κανονισμό (ΕΟΚ) αριθ. 3164/76 του Συμβουλίου της 
16ης Δεκεμβρίου 1976 περί κοινοτικής ποσοστώσεως για 
τις οδικές εμπορευματικές μεταφορές που εκτελούνται 
μεταξύ κρατών μελών (2), όπως τροποποιήθηκε τελευταία 
από τον κανονισμό (ΕΟΚ) αριθ. 3515/82 του Συμβουλίου 
της 21ης Δεκεμβρίου 1982 (3), 
τις γνωμοδοτήσεις της για το θέμα αυτό, και ιδίως τη 
γνωμοδότηση της 24ης Νοεμβρίου 1982 (4), 
την απόφαση του προεδρείου της, της 5ης Ιουλίου 1983, 
να αναθέσει στο τμήμα μεταφορών και επικοινωνιών την 
επεξεργασία γνωμοδότησης για το θέμα αυτό (άρθρο 22 
του εσωτερικού κανονισμού), 
τη γνωμοδότηση που υιοθετήθηκε από το ανωτέτω τμήμα 
κατά την 152η συνεδρίαση του που πραγματοποιήθηκε 
στις 12 Οκτωβρίου 1983, 
(') ΕΕ αριθ. C 179 της 6. 7. 1983, σ. 6. 
(2) ΕΕ αριθ. L 357 της 29. 12. 1976, σ. 1. 
(3) ΕΕαριθ. L 369 της 31.12. 1982, σ. 2. 
(4) ΕΕ αριθ. C 346 της 31. 12. 1982, σ. 5. την προφορική έκθεση του εισηγητή κ. Bonety (άρθρο 29 
του εσωτερικού κανονισμού), 
τις συζητήσεις κατά τη 211η σύνοδο ολομέλειας της που 
πραγματοποιήθηκε στις 26 και 27 Οκτωβρίου 1983 (συνε­
δρίαση της 26ης Οκτωβρίου 1983), 
Εκτιμώντας: 
ότι ο κανονισμός (ΕΟΚ) αριθ. 3164/76 που αναφέρθηκε 
παραπάνω προβλέπει ότι η ενδεχόμενη αύξηση της κοινο­
τικής ποσόστωσης και η κατανομή μεταξύ των κρατών 
μελών του συμπληρωματικού αριθμού αδειών που συνε­
πάγεται καθορίζονται από το Συμβούλιο, ύστερα από 
πρόταση της Επιτροπής, πριν από τις 30 Νοεμβρίου κάθε 
έτους" 
ότι κατά τα τελευταία έτη οι προτάσεις που έχει καταρτί­
σει η Επιτροπή σύμφωνα με τον κανονισμό αυτό, απο­
κρούσθηκαν από ορισμένα κράτη μέλη και έγιναν 
αφορμή διχογνωμιών στο Συμβούλιο με αποτέλεσμα να 
βρεθεί λύση στα πλαίσια ενός συμβιβασμού με ουσια­
στικά πολιτικό χαρακτήρα' 
ότι στην Οικονομική και Κοινωνική Επιτροπή εκδηλώθη­
καν εκ διαμέτρου αντίθετες τάσεις τόσο για ό,τι αφορά 
την αύξηση του μεγέθους της ποσόστωσης όσο και την 
κατανομή της μεταξύ των κρατών μελών 
ότι, κατά συνέπεια, ότι η Επιτροπή στην πρόταση της για 
την προσαρμογή της ποσόστωσης του έτους 1982 (5) ήταν 
ήδη υποχρεωμένη να παρουσιάσει μία μέθοδο που θα 
(5) ΕΕ αριθ. C 269 της 21. 10. 1981, σ. 4. 
31.12.83 Επίσημη Εφημερίδα των Ευρωπαϊκών Κοινοτήτων Αριθ. C 358/29 
μπορούσε να χρησιμεύσει για οδηγός σχετικά με την 
αύξηση και την κατανομή της ποσόστωσης και η οποία 
θα μπορούσε να λάβει υπόψη της με ισόρροπο τρόπο όλα 
τα ενδιαφερόμενα μέρη. Επειδή όμως ο χρόνος που διέθε­
ταν το Συμβούλιο, το Ευρωπαϊκό Κοινοβούλιο και η 
Οικονομική και Κοινωνική Επιτροπή ήταν λίγος, δεν 
ήταν δυνατό η Επιτροπή να καταλήξει σε μία απόφαση 
αρχής για τα κριτήρια αυτά' 
ότι η Επιτροπή θεωρούσε την πρόταση της για την 
αύξηση της ποσόστωσης για το έτος 1983 (') προσωρινή 
και με ισχύ μόνο για το έτος αυτό' 
ότι η ΟΚΕ στη γνωμοδότηση της της 24ης Νοεμβρίου 
1982 δεν ήταν πλέον σε θέση να εγκρίνει την πρόταση της 
Επιτροπής και κάλεσε το Συμβούλιο να περιοριστεί στην 
παράταση του κανονισμού (ΕΟΚ) αριθ. 2964/79 σχετικά 
με τις ποσοστώσεις μικρής διάρκειας που έληγε στις 
31 Δεκεμβρίου 1982, και να απορρίψει την αύξηση της 
κοινοτικής ποσόστωσης που πρότεινε η Επιτροπή' 
ότι την περίοδο αυτή, η ΟΚΕ επιφυλάχθηκε να επανέλθει 
στο θέμα τη στιγμή που η Επιτροπή θα παρουσιάσει τη 
νέα μέθοδο υπολογισμού των ποσοστώσεων 
ότι το Συμβούλιο ακολούθησε τη γνωμοδότηση της ΟΚΕ 
και τελικά αποφάσισε μόνο για τις κοινοτικές ποσοστώ­
σεις μικρής διάρκειας' 
ότι η εξεταζόμενη πρόταση αρχικά οδηγεί σε μια αυτό­
ματη αύξηση της κοινοτικής ποσόστωσης και στο τέλος 
της προσωρινής περιόδου, σε μια πλήρη φιλελευθεροποί­
ηση των μεταφορών αυτών. Οι μεταφορές αυτές θα υπα­
χθούν σε κοινοτικές άδειες μη ποσοστοποιημένες, οι 
οποίες θα εκδοθούν με τη φροντίδα των κρατών μελών, 
από την 1η Ιανουαρίου 1989 η, ενδεχόμενα, από την 
1η Ιανουαρίου 1992' 
ότι η πρόταση της Επιτροπής αφήνει στα κράτη μέλη τη 
φροντίδα να προσαρμόσουν τον αριθμό των διμερών τους 
ποσοστώσεων στο διάστημα της προσωρινής περιόδου, 
ΥΙΟΘΕΤΗΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ 
με 72 ψήφους υπέρ, 38 κατά και 2 αποχές: 
(') ΕΕ αριθ. C 247 της 21.9.1982, σ. 4. 1. Προκαταρκτικές παρατηρήσεις 
1.1. Η ΟΚΕ θεωρεί ότι η πρόταση της Επιτροπής, παρά 
ορισμένες διευκρινιστικές προσπάθειες σε σχέση με τις 
προηγούμενες προτάσεις, πρέπει να τροποποιηθεί σε 
μεγάλο βαθμό για να ληφθούν υπόψη τα ειδικά πραγμα­
τικά προβλήματα του τομέα των μεταφορών. 
2. Γενικές παρατηρήσεις 
2.1. Η ιδέα μιας οργάνωσης της αγοράς των μεταφορών 
που να επιτρέπει στις δυνάμεις της αγοράς να εκδηλώνο­
νται όσο το δυνατό πιο ελεύθερα βρίσκει έρεισμα στη 
σκέψη της Επιτροπής. Έτσι λοιπόν το σύστημα ποσοστώ­
σεων απορρίπτεται από αυτή την ίδια την αρχή. 
2.2. Τίθεται το ερώτημα αν η πρόταση μπορεί να θεωρη­
θεί συνώνυμη με μια ορθολογική οργάνωση της αγοράς 
των μεταφορών για την οποία η ΟΚΕ πάντοτε θεωρεί ότι 
η αρχή του ελεύθερου ανταγωνισμού θα πρέπει να χρησι­
μοποιηθεί με σωφροσύνη. 
2.3. Μια προσεκτικότερη εξέταση της πρότασης της 
Επιτροπής οδηγεί αναμφισβήτητα στη σκέψη ότι αυτή 
θεσπίζει ένα αυτόματο μηχανισμό ο οποίος οδηγεί στην 
αύξηση των τιμών. Ένας τέτοιος μηχανισμός δεν μπορεί 
σχεδόν καθόλου να θεωρηθεί ότι πλαισιώνει μια αγορά 
που λαμβάνει υπόψη την ειδική κατάσταση του τομέα 
των μεταφορών που έχει αναγνωρισθεί στη Συνθήκη της 
Ρώμης. 
2.4. Με την πρόταση αυτή δεν θα ήταν δυνατό να ασκη­
θεί έγκυρα μια πολιτική αξιοποίησης της αγοράς η οποία 
πράγματι στηρίζεται σε τρεις διαφορετικές πτυχές, 
δηλαδή: τις κοινοτικές ποσοστώσεις, τις διμερείς ποσο­
στώσεις και τους αντίκτυπους της φιλελευθεροποίησης 
που συνεπάγεται η πρώτη οδηγία της 23ης Ιουλίου 1962. Μια 
μέθοδος που θα αυξήσει το μέρος των κοινοτικών αδειών 
για τις μεταφορές μεταξύ κρατών μελών με συνέπεια την 
αναπόφευκτη μείωση ή πάγωμα των διμερών ποσοστώ­
σεων στην οποία θα οδηγηθούν οι κυβερνήσεις εφόρον 
θέλουν να εξασφαλίσουν την εύρυθμη λειτουργία της 
αγοράς των μεταφορών δεν μπορεί να εξασφαλίσει την 
άνευ όρων σύμφωνη γνώμη της ΟΚΕ. 
2.5. Η ΟΚΕ παρατηρεί, επίσης, ότι μετά τη λήξη της 
προσωρινής περιόδου η χορήγηση των κοινοτικών αδειών 
θα διενεργείται από τα κράτη μέλη με την προφανή επι­
φύλαξη ότι θα τηρούνται οι κοινοτικές διατάξεις σχετικά 
με την πρόσβαση στην αγορά. Αυτό θα είχε σαν αποτέλε­
σμα να ανατεθούν στα κράτη μέλη οι ευθύνες πλαισίωσης 
της αγοράς των μεταφορών οι οποίες ανάγονται στην 
αρμοδιότητα της Κοινότητας. 
Αριθ. C 358/30 Επίσημη Εφημερίδα των Ευρωπαϊκών Κοινοτήτων 31. 12. 83 
2.6. Επιπλέον, η ΟΚΕ θεωρεί ότι η εναρμόνιση των συν­
θηκών ανταγωνισμού πρέπει να συνδυαστεί με την απε­
λευθέρωση των κοινοτικών αδειών, μετά τη λήξη της 
μεταβατικής περιόδου. Μια απελευθέρωση χωρίς όρους 
και ταυτόχρονη εναρμόνιση θα μπορούσε να έχει ολέ­
θριες συνέπειες. 
2.7. Αν και το ζήτημα αυτό απαιτεί μια γενικότερη 
μελέτη, η ΟΚΕ επισύρει την προσοχή στο γεγονός ότι 
οποιαδήποτε διαρθρωτική μεταβολή πραγματοποιείται 
ευκολότερα, στα πλαίσια μιας οικονομικής δραστηριότη­
τας που βρίσκεται σε πρόοδο, πράγμα που, εξάλλου, 
δικαιολογεί την ανάγκη για ευρωπαϊκή οικονομική ανά­
καμψη, η οποία αναγκαστικά θα έχει αντίκτυπο στη δρα­
στηριότητα των διεθνών μεταφορών. 
2.8. Οι συνέπειες από μια υπερβολική φιλελευθεροποί­
ηση και μια όξυνση των συνθηκών ανταγωνισμού ανά­
μεσα στις επιχειρήσεις οδικών μεταφορών ή ανάμεσα σε 
διαφόρους τρόπους μεταφορών πρέπει να ληφθούν 
σοβαρά υπόψη. 
2.9. Οι στρεβλώσεις που σημειώνονται στις συνθήκες 
ανταγωνισμού, στις οποίες συμπεριλαμβάνονται και εκεί­
νες που αφορούν την εφαρμογή των ευρωπαϊκών κανονι­
σμών στον κοινωνικοασφαλιστικό τομέα, είναι τέτοιες 
που δικαιολογούν από μόνες τους τους δισταγμούς της 
Οικονομικής και Κοινωνικής Επιτροπής. Εφόσον ληφθεί 
υπόψη ο ρόλος που επιθυμεί να αποδώσει η Επιτροπή 
στην κοινοτική ποσόστωση το ζήτημα των κοινωνικών, 
τεχνικών και διοικητικών ελέγχων είναι πρωταρχικής 
σημασίας. 
2.10. Δίπλα στα ειδικά προβλήματα των μεταφορών 
σχετικά με την προσέγγιση των συνθηκών ανταγωνισμού 
(βάρος και διαστάσεις, κοινωνικές συνθήκες, φορολογι­
κές επιβαρύνσεις, κλπ.) πρέπει να προστεθούν οι διαφορές 
των επιπέδων πληθωρισμού, της οικονομικής ανάπτυξης 
καθώς και οι διαφορές στο ισοζύγιο εξωτερικών συναλ­
λαγών μεταξύ των κρατών μελών. 
2.11. Επειδή απουσιάζει η εναρμόνιση στους τομείς 
αυτούς είτε η μεταβατική περίοδος θα πρέπει να παρατα­
θεί, είτε το μεταβατικό καθεστώς θα πρέπει να διατηρη­
θεί, με την επιφύλαξη βέβαια να γίνουν οι απαραίτητες 
διορθώσεις στην προτεινόμενη μέθοδο. 
3. Ειδικές παρατηρήσεις 
3.1. Η κυρίαρχη μορφή οργάνωσης της αγοράς είναι για 
την ώρα η ποσόστωση που καθορίζουν τα κράτη μέλη σε 
διμερή βάση' αυτή υλοποιείται με την έκδοση περιορισμέ­
νου αριθμού αδειών — οι οποίες συχνότερα αφορούν «το 
ταξίδι» —, από τα κράτη μέλη και χορηγούν στις επιχει­
ρήσεις μεταφορών. Οι κάτοχοι των αδειών αυτών μπο­ρούν να πραγματοποιούν μεταφορές μόνο στα πλαίσια 
της διμερούς σχέσης (μεταφορές ανταλλαγής εμπορευμά­
των και διαμετακόμιση). 
3.2. Παράλληλα με αυτό το διμερές καθεστώς ποσόστω­
σης υπάρχει ορισμένος αριθμός πολυμερών ποσοστώ­
σεων, οι λεγόμενες κοινοτικές, οι οποίες αντιπροσωπεύ­
ουν ένα χαμηλό μόνο ποσοστό των φορτίων που μεταφέ­
ρονται οδικώς μεταξύ των κρατών μελών. 
3.3. Τέλος, κατά την οργάνωση της αγοράς πρέπει να 
ληφθούν, επίσης, υπόψη τα αποτελέσματα της φιλελευθε­
ροποίησης που συνεπάγεται η πρώτη οδηγία του 1962. 
3.4. Η ΟΚΕ απαριθμεί τα πλεονεκτήματα των κοινοτι-
κώ ν αδειώ ν δηλαδή: 
— την κάλυψη όλων των σχέσεων μεταξύ κρατών 
μελών, 
— τη διοικητική απλούστευση σε σχέση με τις διμερείς 
άδειες, 
— τη διάρκεια τους, η οποία με την παράταση των 
τριών ετών σύμφωνα με την πρόταση, θα πρέπει να 
δημιουργήσει συνθήκες ασφάλειας στις επιχειρήσεις 
στις οποίες έχουν χορηγηθεί. 
3.5. Αντίθετα, η χορήγηση κοινοτικών αδειών από τις 
εθνικές αρχές πραγματοποιείται συχνά στα πλαίσια μιας 
αυστηρής επυλογής έτσι ώστε το πάγωμα των διμερών 
ποσοστώσεων οι οποίες χορηγούνται με ελαστικότερη 
διαδικασία και που επιδιώκει η πρόταση, θα πραγματο­
ποιηθεί σε βάρος των μικρών επιχειρήσεων, οι οποίες 
είναι ιδιαίτερα δραστήριες στις διεθνείς μεταφορές. 
3.6. Επιπλέον, η Επιτροπή με την κάλυψη μιας πολιτικής 
πρωτοβουλίας για τη δημιουργία σε κοινοτικό επίπεδο 
ενός αυτόματου μηχανισμού ο οποίος είναι ελάχιστα 
προσαρμοσμένος στη λειτουργία πλαισίωσης της αγοράς 
η οποία είναι και η αποστολή του, αποδεσμεύεται από 
μια ουσιαστική ευθύνη εφόσον μεταθέτει στα κράτη μέλη 
όλες τις εξουσίες αξιολόγησης. 
3.7. Αυτό οδηγεί στην πρόταση της ΟΚΕ για μια ουσια­
στική αναθεώρηση της πρότασης της Επιτροπής. Μια 
διεύρυνση της κοινοτικής ποσόστωσης θα γίνει αποδεκτή 
με τις εξής επιφυλάξεις: 
3.7.1. Οι ποσοστώσεις πρέπει να ρυθμιστούν με τρόπο ο 
οποίος να λαμβάνει υπόψη τα εγγενή πλεονεκτήματα που 
παρουσιάζουν ο κάθε ένας από τους δύο τύπους ποσο­
στώσεων (διμερής ή κοινοτική). 
3.7.2. Μία εναρμόνιση της διαδικασίας χορήγησης των 
αδειών θα ήταν επίσης επιθυμητή για μια ενδεχόμενη 
ανταλλαγή τους. 
31. 12. 83 Επίσημη Εφημερίδα των Ευρωπαϊκών Κοινοτήτων Αριθ. C 358/31 
3.7.3. 0 επιδιωκόμενος στόχος θα πρέπει να ανταποκρί­
νεται σε μια πολιτική που να αξιοποιεί τους διάφορους 
τρόπους μεταφοράς. 
3.7.4. Επίσης, πρέπει να ληφθούν υπόψη τα προβλήματα 
που τίθενται στους άλλους τρόπους μεταφοράς, καθώς 
και οι οικονομικές και κοινωνικές συνέπειες που συνεπά­
γεται μια κοινοτική ρύθμιση, η οποία θα αντικαταστήσει 
προοδευτικά τις διατάξεις που ισχύουν στα κράτη μέλη. 
3.7.5. Η πλαισίωση της αγοράς των μεταφορών που 
προβλέπει για την κοινοτική πολιτική η συνθήκη της 
Ρώμης αφού ληφθούν υπόψη τα ειδικά προβλήματα του 
τομέα αυτού, θα πρέπει ουσιαστικά να τηρηθεί εφόσον η 
πλήρης φιλελευθεροποίηση δε συμβιβάζεται με τα χαρα­
κτηριστικά του τομέα αυτού. 
3.7.6. Εξάλλου, η ΟΚΕ θεωρεί ότι μεταξύ των κριτηρίων 
που ελήφθησαν, το ΑΕΠ είναι ένα υπερβολικά γενικό κριτήριο και με όχι ιδιαίτερη βαρύτητα στον τομέα των 
μεταφορών για την κατανομή των αδειών. 
3.7.7. Άλλες παράμετροι θα πρέπει να ληφθούν υπόψη: 
π.χ. η εξέλιξη του εξωτερικού εμπορίου της εξεταζόμενης 
χώρας μαζί με τις ανάλογες διορθωτικές μεταβολές για 
τις περιφερειακές χώρες. Επιπλέον, το να λαμβάνεται 
υπόψη η «οικονομική βαρύτητα» κάθε χώρας δεν συμβι­
βάζεται ιδιαίτερα με αυτές τις ίδιες τις αρχές μιας οικονο­
μικής και κοινωνικής κοινότητας. Επίσης, ο κατάλογος 
των προϊόντων που δε θα μπορούσαν να μεταφερθούν 
οδικώς θα μπορούσε να χρησιμεύσει ως κριτήριο του ειδι­
κού χαρακτήρα του διεθνούς εμπορίου και θα πρέπει να 
ληφθεί υπόψη. 
3.7.8. Με βάση τη νέα μέθοδο που προτείνει η Επιτροπή, 
θα πραγματοποιηθεί μια νέα κατανομή των κοινοτικών 
αδειών. Αυτή θα έχει σαν συνέπεια μια αισθητή αύξηση 
των κοινοτικών ποσοστώσεων ιδιαίτερα των περιφερεια­
κών χωρών σε βάρος άλλων κρατών μελών καθώς αποδει­
κνύεται από τον παρακάτω πίνακα: 
Κατανομή των μελλοντικών αδειών ανάμεσα στα κράτη μέλη σύμφωνα με τη «νέα μέθοδο» 
Νέα μέθοδος 
Βέλγιο 
Δανία 
Γερμανία 
Γαλλία 
Ελλάδα 
Ιρλανδία 
Ιταλία 
Λουξεμβούργο 
Κάτω χώρες 
Ηνωμένο Βασίλειο σε ποσοστά (°/ο) 
9,4 
8,1 
19,6 
15,6 
4,1 
4,1 
12,9 
2,9 
13,8 
9,5 
100,0 Παλαιό σύστημα 
σε ποσοστά (°/ο) 
10,7 
7,7 
18,0 
16,1 
2,3 
2,3 
14,1 
2J 
15,4 
10,7 
100,0 Ποσοστιαία 
διαφορά των 
αδειών επί <Vo 
- 1,3 
+ 0,4 
+ 1,6 
-0,5 
+ 1,8 
+ 1,8 
- U2 
+ 0,2 
- 1,6 
- 1,2 
0 
Η ΟΚΕ εκφράζει αμφιβολίες για το κατά πόσο μια τέτοια 
κατανομή είναι πολιτικά πραγματοποιήσιμη. 
3.7.9. Εξάλλου, η ΟΚΕ φρονεί ότι υπάρχουν περιθώρια 
για να αποφευχθεί μία πολιτική που θα καταλήξει στην 
εξαφάνιση των ΜΜΕ και θα είναι συνέπεια μιας υπερβο­
λικής συγκέντρωσης επιχειρήσεων, η οποία θα μπορούσε 
να προκύψει από μία υπερβολική και απότομη φιλελευθε­
ροποίηση. 
3.7.10. Τέλος, σχετικά με την οδική ασφάλεια, η ΟΚΕ 
παρατηρεί ότι για την εφαρμογή του κανονισμού αυτού η Επιτροπή προβλέπει ότι «ο μεταφορέας που έχει διαπρά­
ξει σοβαρή παράβαση των κανόνων κυκλοφορίας ή της 
οργάνωσης μεταφορών κατά τα τρία προηγούμενα έτη, 
θεωρείται ότι δεν πληροί πλέον τα εχέγγυα αξιοπιστίας». 
Αυτό έχει για συνέπεια να αποκλείεται ο μεταφορέας από 
τη διεθνή μεταφορά εμπορευμάτων. Τα εξής ζητήματα 
τίθενται λοιπόν σχετικά με την εφαρμογή του κανόνα 
αυτού: 
— Η εκτίμηση της βαρύτητας του αδικήματος θα ανάγε­
ται μόνο στην αρμοδιότητα των εθνικών δικαιοδο­
σιών; Πράγματι, εφόσον τα κράτη μέλη θα χορηγούν 
τις «κοινοτικές» άδειες αυτό φαίνεται λογικό. Αλλά 
Αριθ. C 358/32 Επίσημη Εφημερίδα των Ευρωπαϊκών Κοινοτήτων 31. 12.83 
από αυτό θα προκύψει μία εκ των πραγμάτων διαφο- — Ποιες είναι οι διατάξεις που η Επιτροπή σκέπτεται 
ρετική εκτίμηση από κράτος μέλος σε κράτος μέλος να καθιερώσει για την υλοποίηση, την εφαρμογή και 
και θα μπορούσαν κατά συνέπεια να προκύψουν την τήρηση των κοινοτικών κανόνων που ισχύουν 
στρεβλώσεις στον ανταγωνισμό. σχετικά με την ασφάλεια και από κοινωνική άποψη; 
Βρυξέλλες, 26 Οκτωβρίου 1983. 
Ο Πρόεδρος 
της Οικονομικής και Κοινωνικής 
Επιτροπής 
Fran?ois CEYRAC 
ΠΑΡΑΡΤΗΜΑ 
στη γνωμοδότηση της Οικονομικής και Κοινωνικής Επιτροπής 
Η ακόλουθη τροπολογία η οποία υποβλήθηκε σύμφωνα με τις διατάξεις του εσωτερικού κανονισμού απορρί­
φθηκε από την ΟΚΕ κατά τη διάρκεια των συζητήσεων: 
Σελίδες 3 έως και 10 
Να αντικατασταθούν τα κεφάλαια 1 έως και 3 στο σύνολο τους από το ακόλουθο κείμενο: 
«1. Προκαταρκτικές παρατηρήσεις 
1.1. Η πρόταση της Επιτροπής αποσκοπεί στη ριζική αλλαγή του σημερινού καθεστώτος παραγωγικής 
ικανότητας των εμπορευματικών μεταφορών μεταξύ των κρατών μελών. Μετά από μία μεταβατική 
περίοδο 5 — ή αν χρειαστεί — 8 ετών, τα υπάρχοντα διμερή και κοινοτικά συστήματα ποσόστωσης θα 
αντικατασταθούν από ένα καθεστώς το οποίο θα ρυθμίζει την πρόσβαση των οδικών μεταφορέων στην 
αγορά οδικών μεταφορών μεταξύ των κρατών μελών (βλ. κεφάλαιο 4 του εγγράφου της Επιτροπής και 
το άρθρο 2 της πρότασης κανονισμού). 
1.2. Για να τεθούν οι βάσεις για το νέο αυτό καθεστώς, οι κοινοτικές ποσοστώσεις πρέπει να αυξη­
θούν σημαντικά κατά τη διάρκεια της μεταβατικής περιόδου ενώ κατά την μεταβατική αυτή περίοδο τα 
κράτη μέλη θα είναι αρμόδια για να αποφασίσουν αν πρέπει ή όχι να αυξηθούν οι διμερείς ποσοστώ­
σεις λαμβάνοντας υπόψη τα κριτήρια που θεσπίζει η οδηγία του Συμβουλίου. 
2. Γενικές παρατηρήσεις 
2.1. Η ΟΚΕ εγκρίνει, καταρχήν, την πρόταση της Επιτροπής. Η πολιτική αυτή εντάσσεται στην ουσία 
καλά στο γενικό προσανατολισμό της Επιτροπής να δημιουργήσει ένα περισσότερο ελεύθερο και ευέλι­
κτο σύστημα οργάνωσης της αγοράς των οδικών μεταφορών. Η ΟΚΕ επιθυμεί, εντούτοις, να διατυπώ­
σει σχετικά ορισμένες ειδικές παρατηρήσεις οι οποίες αναφέρονται στο κεφάλαιο 3 αυτής της γνωμο­
δότησης. 
2.2. Η ΟΚΕ κρίνει ότι το προτεινόμενο σύστημα θα επέτρεπε στις επιχειρήσεις μεταφορών να ανταπο­
κρίνονται αποτελεσματικά στις ανάγκες της αγοράς και του εμπορίου μεταξύ των κρατών μελών. Το 
αποτέλεσμα αυτό δεν θα έπρεπε να εξουδετερωθεί από μία πολιτική ή νομοθεσία που περιορίζει την 
παραγωγική ικανότητα. Η παρουσία ενός αποτελεσματικού διεθνούς συστήματος μεταφορών θα διευ­
κόλυνε την επέκταση του εμπορίου και θα μπορούσε να ευνοήσει τη ζήτηση στον τομέα των υπηρεσιών 
μεταφορών. 
2.3. Η ΟΚΕ διαπιστώνει, επίσης, ότι η προτεινόμενη μέθοδος για τον καθορισμό των κοινοτικών 
αδειών κατά τη μεταβατική περίοδο, λαμβάνει επαρκώς υπόψη το συμφέρον του τομέα μεταφορών και 
κρίνει ότι μια προοδευτική φιλελευθεροποίηση πρέπει να συνδυάζεται με συνοδευτικά μέτρα, τα οποία 
να εξασφαλίζουν μία επαρκή προστασία από τις πρακτικές του ολέθριου ανταγωνισμού. Στην ουσία, η 
προτεινόμενη μέθοδος απαιτεί μία άμεση σύνδεση μεταξύ μιας καλύτερης ποιότητας των παρεχομένων 
31. 12.83 Επίσημη Εφημερίδα των Ευρωπαϊκών Κοινοτήτων Αριθ. C 358/33 
υπηρεσιών μεταφορών από τη μία πλευρά, και της ζήτησης για μεταφορές και της οικονομικής ανάπτυ­
ξης, από την άλλη. Αυτό θα επιτρέψει να αποφευχθούν τα ενδεχόμενα αρνητικά αποτελέσματα ενός 
τελείως ελεύθερου συστήματος και θα επιτρέψει στον τομέα μεταφορών να προσαρμοστεί στη μέθοδο 
προοδευτικά. 
2.4. Η δημιουργία ενός αποτελεσματικού κοινοτικού συστήματος μεταφορών αποτελεί κύριο στόχο 
της ΟΚΕ όπως προκύπτει, εξάλλου, από τις πρόσφατες γνωμοδοτήσεις οι οποίες έχουν εκδοθεί σχετικά. 
Η εξεταζόμενη πρόταση αποτελεί μία αξιολόγηση συμβολή για την επίτευξη αυτού του στόχου. 
2.5. Η ΟΚΕ υποστηρίζει τη γνώμη που διατύπωσε η Επιτροπή σύμφωνα με την οποία οι ποσοτικοί 
περιορισμοί στον τομέα των οδικών μεταφορών δεν μπορούν να θεωρηθούν ως επαρκές μέσο για τη 
λύση των προβλημάτων που αντιμετωπίζουν οι σιδηρόδρομοι. Ποσοτικοί περιορισμοί στις οδικές μετα­
φορές που αποσκοπούν στην προστασία των σιδηροδρόμων έναντι του ανταγωνισμού, και οι οποίοι θα 
είχαν ως αποτέλεσμα να περιορίζουν τη δυνατότητα επιλογής των χρηστών όσον αφορά τον τρόπο 
μεταφοράς, θα μπορούσαν να θεωρηθούν ότι είναι αντίθετοι ακόμη και προς τις αρχές των κανόνων 
ανταγωνισμού των άρθρων 85 και 90 της συνθήκης για την ίδρυση της ΕΟΚ. 
2.6. Η ΟΚΕ είναι, εξάλλου, της γνώμης ότι η επιβολή ποσοτικών περιορισμών στους επαγγελματίες 
οδικούς μεταφορείς δεν επαρκεί για να μειωθεί η επιβάρυνση της υποδομής των μεταφορών και να προ­
στατευθεί το περιβάλλον. Οι χρήστες μεταφορών, οι οποίοι κρίνουν ότι είναι προς όφελος τους να απο­
στέλλουν τα αγαθά τους οδικά, θα προσφύγουν στη μεταφορά για ίδιο λογαριασμό αν διαπιστώσουν 
μία ανεπάρκεια στις υπηρεσίες των επαγγελματικών οδικών μεταφορών. Κατά συνέπεια, δεν θα ελατ­
τωθεί το συνολικό μέγεθος των οδικών μεταφορών. Σε περίπτωση που πρέπει να προστατευθούν οι υπο­
δομές και το περιβάλλον, άμεσα μέτρα (π.χ. οι περιορισμοί ταχύτητας, η βελτίωση της ποιότητας των 
καυσίμων και η τεχνική βελτίωση των οχημάτων) καθώς και μέτρα μείωσης των ηχητικών οχλήσεων 
είναι καταλληλότερα για το σκοπό αυτό. 
2.7. Η ΟΚΕ αντιλαμβάνεται ότι οι στρεβλώσεις του ανταγωνισμού που υπάρχουν στον τομέα των οδι­
κών μεταφορών (κοινωνικές συνθήκες, φόροι, τιμές καυσίμων, βάρη και διαστάσεις) εμποδίζουν την 
ορθή ανάπτυξη του, κρίνουν όμως ότι η προβλεπόμενη πενταετής περίοδος επαρκεί ώστε διορθωτικά 
μέτρα, σε κοινοτικό επίπεδο και επίπεδο κρατών μελών, να εξαλείψουν τις στρεβλώσεις αυτές. 
2.8. Με λίγα λόγια, η ΟΚΕ είναι της γνώμης ότι καταρχήν η πρόταση της Επιτροπής αποτελεί ένα 
σωστό βήμα στο πλαίσιο της ανάπτυξης της κοινοτικής πολιτικής μεταφορών και της προώθησης μιας 
αποτελεσματικότερης και ορθολογικότερης χρήσης των μέσων οδικών μεταφορών (τόσο της υποδομής 
όσο και του εποικοδομήματος). 
3. Ειδικές παρατηρήσιες 
3.1. Τροποποίηση του κανονισμού (ΕΟΚ) αριθ. 3164/76 από την 1η Ιανουαρίου 
1989 — τελικό στάδιο 
3.1.1. Άρθρο 2 παράγραφος 3 
Το κριτήριο για την έκδοση αδειών όπως ορίζεται στην προτεινόμενη νέα παράγραφο 5, του άρθρου 2 
του κανονισμού (ΕΟΚ) αριθ. 3164/76, πρώτη περίπτωση, προκαλεί αμφιβολίες για την καταλληλότητα 
του. Σοβαρές παραβάσεις των κανόνων της κυκλοφορίας θα διώκονται στα κράτη μέλη σύμφωνα με 
τον ποινικό νόμο. Η αρχή του nee bis in idem θα προσβάλλονταν αν οι παραβάσεις αυτές λαμβάνονταν 
υπόψη εκ νέου κατά την έκδοση μιας κοινοτικής άδειας οδικών μεταφορών. Εξάλλου, δεν είναι σωστό 
να αποκλείεται η δράση μιας επιχείρησης οδικών μεταφορών, στο σύνολο της, για παράδειγμα 20 φορ­
τηγά, σε περίπτωση που ένας οδηγός έχει υποπέσει σε μια σοβαρή παράβαση των κανόνων κυκλοφο­
ρίας. Τέλος πρέπει να αποφεύγονται τα κριτήρια που δεν μπορούν να διευκρινιστούν με ακρίβεια. 
Όσον αφορά τη νέα παράγραφο 6, η ΟΚΕ κρίνει ότι οι ανάγκες μεταφορών των επιχειρήσεων οδικών 
μεταφορών θα έπρεπε να ληφθούν υπόψη από όλα τα κράτη μέλη ως ένα γενικά εφαρμοζόμενο κριτή­
ριο και δε θα έπρεπε να είναι καθαρά προαιρετικό κριτήριο το οποίο μπορεί να εφαρμόζεται 
από ορισμένα κράτη μέλη μόνο όταν το επιθυμούν. 
3.1.2. Άρθρο 3 
Ελπίζεται ότι δε θα κριθεί απαραίτητη μία παράταση της μεταβατικής περιόδου πέρα από το 1989. 
Αριθ. C 358/34 Επίσημη Εφημερίδα των Ευρωπαϊκών Κοινοτήτων 31. 12. 83 
3.1.3. Άρθρο 4 
Η ΟΚΕ έχοντας υπόψη τη σημασία της σωστής εφαρμογής της οριστικής ρύθμισης της αγοράς οδικών 
μεταφορών εκφράζει την επιθυμία η Επιτροπή να υποβάλει έγκαιρα αιτήσεις γνωμοδότησης για τις 
λεπτομερείς διευθετήσεις που θα πρέπει να προτείνει. 
3.2. Τροποποιήσεις του κανονισμού (ΕΟΚ) αριθ. 3164/76 από την 1η Ιανουαρίου 1984 
— μεταβατική περίοδος 
3.2.1. Άρθρο 1 παράγραφος 1 — Αύξηση τον συνόλου των κοινοτικών ποσοστώσεων 
Η έννοια μιας μεταβατικής περιόδου σημαίνει μια διαδικασία βαθμιαίων εξελίξεων μέχρι να επιτευχθεί 
το τελικό στάδιο. Το σύστημα των κοινοτικών και διμερών ποσοστώσεων πρέπει να εξελιχθεί σε ένα 
γενικό σύστημα έκδοσης αδειών χωρίς ποσοτικούς περιορισμούς, όπως προβλέπεται για το τελικό στά­
διο. Το μέγεθος της κοινοτικής ποσόστωσης κατά το τέλος της μεταβατικής περιόδου πιθανόν όμως να 
εξακολουθεί να καλύπτει ένα σχετικά μικρό τμήμα (13 °/ο) της συνολικής κυκλοφορίας μεταξύ των κρα­
τών μελών η οποία ελέγχεται με το σύστημα των ποσοστώσεων. 
Κατά συνέπεια, θα ήταν σκόπιμο να συμπληρωθεί το προτεινόμενο κοινοτικό σύστημα ποσοστώσεων 
με άλλα μέτρα (αύξηση των διμερών ποσοστώσεων). Είναι δύσκολο να εκτιμηθεί κατά πόσο η προτει­
νόμενη νέα παράγραφος 3 του άρθρου 3 παρέχει επαρκή ευχέρεια δράσης για παρόμοια συμπληρωμα­
τικά μέτρα. 
3.2.2. Αρθρο 1 παράγραφος 1 — Κατανομή των κοινοτικών ποσοστώσεων των κρατών μελών 
Η ΟΚΕ θα επιθυμούσε να έχει στη διάθεση της πιο συγκεκριμένες πληροφορίες και παραδείγματα, για 
τη μάλλον πολύπλοκη πρόταση, αναφορικά με την κατανομή της αυξημένης κοινοτικής ποσόστωσης 
ώστε να μπορέσει να διαμορφώσει μια καλύτερη γνώμη για το πραγματοποιήσιμο του προτεινόμενου 
μηχανισμού. 
Η ΟΚΕ είναι της γνώμης ότι ο παράγοντας ακαθάριστο εγχώριο προϊόν (ΑΕΠ) (η γενική οικονομική 
βαρύτητα ενός κράτους μέλους) θα πρέπει να βαρύνει λιγότερο. Το ΑΕΠ αποτελεί ένα πολύ γενικό κρι­
τήριο, που δεν αφορά ιδιαίτερα τον τομέα των οδικών μεταφορών και βασικά δε συμβιβάζεται με τις 
αρχές της Κοινότητας. 
Εξάλλου, το πρώτο και τρίτο κριτήριο (αποτελεσματική χρήση της άδειας) ενδέχεται, κατά τη διάρκεια 
της μεταβατικής περιόδου, να υπονομεύσουν το δεύτερο κριτήριο (το μερίδιο στο σύνολο των οδικών 
μεταφορών μεταξύ των κρατών μελών) το οποίο και θα έπρεπε να αποτελεί το βασικό κριτήριο.» 
Αιτιολογία 
Οι σύμβουλοι που προτείνουν αυτή την τροπολογία κρίνουν ότι η πρόταση της Επιτροπής πρέπει να θεωρη­
θεί ότι έχει θετικό χαρακτήρα. 
Είναι δυνατό, εντούτοις, να διατυπωθεί μία επιφύλαξη ως προς τη γνωμοδότηση: υποστηρίζεται ότι η πρό­
ταση της Επιτροπής θα έπρεπε να τροποποιηθεί ριζικά, δεν αναφέρονται όμως ακριβώς οι τροποποιήσεις που 
κρίνονται επιθυμητές. Αυτό δίνει την εντύπωση ότι επιθυμείται να διατηρηθεί η υπάρχουσα κατάσταση, 
πράγμα που δεν είναι σύμφωνο με την ευχή που εκφράστηκε στις προηγούμενες γνωμοδοτήσεις και κατ' 
ακολουθία της οποίας πρέπει να τεθεί σ' εφαρμογή χωρίς καθυστέρηση μία κοινοτική πολιτική μεταφορών. 
Εξάλλου, αυτή η αρνητική τοποθέτηση εμποδίζει τη διατύπωση εποικοδομητικών παρατηρήσεων όσον 
αφορά τις λεπτομέρειες της πρότασης κανονισμού, όπως υποβλήθηκε στο Συμβούλιο. 
Αποτέλεσμα της ψηφοφορίας: 
Ψήφοι υπέρ: 46, ψήφοι κατά: 55, αποχές: 9